Diari Oficial de la Generalitat Valenciana


Sumari del DOGV 4347, del 01-10-2002 (2002/10966)

RESOLUCIÓ de 3 de setembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 15 de març de 2002, i es declara definitivament aprovada la modificació IP-4-A de les Normes Subsidiàries d'Agullent.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10496


Data del document
:   03-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Agullent
    * pla d'urbanisme

RESOLUCIÓ de 3 de setembre de 2002, del director general d'Urbanisme i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 15 de març de 2002, i es declara definitivament aprovada la modificació IP-4-A de les Normes Subsidiàries d'Agullent. [2002/X10158]
  
Ja que s'han esmenat les deficiències a què es referix l'Acord de la Comissió Territorial d'Urbanisme de 15 de març de 2002, que afecta la modificació IP-4-A de les Normes Subsidiàries d'Agullent, i de conformitat amb el que ordena la Resolució del director general d'Urbanisme i Ordenació Territorial de data 3 de setembre de 2002, per la qual es declara definitivament aprovada la dita modificació, es procedix a la publicació del mencionat acord:
  
?La Comissió Territorial d'Urbanisme de València, en sessió de 15 de març de 2002, va adoptar el següent acord:
  
Vist l'expedient remés per l'Ajuntament d'Agullent referit a la modificació puntual del Sector IP4 de les Normes Subsidiàries de la població, a l'efecte de l'aprovació definitiva, i de conformitat amb el següents:
  
Antecedents de fet
  
Primer. El projecte es va sotmetre a informació pública per mitjà de la Resolució de l'Alcaldia de data 1 d'agost de 2001. Una vegada transcorregut el corresponent període d'exposició pública (notificat per anunci en el DOGV de data 12 de setembre de 2001 i en el diari Las Provincias de data 16 d'agost de 2001), es va aprovar provisionalment pel ple de la corporació local amb data 3 de desembre de 2001.
  
Segon. El projecte consta de memòria i plànols.
  
Tercer. En les Normes Subsidiàries municipals es va delimitar el polígon industrial IP4 Casa Molina-els Planets que es classifiquen com a sòl urbà industrial.
  
Amb posterioritat este polígon es va dividir en dues parts, la part IP4-A Casa Molina i la part IP4-B els Planets, per mitjà d'una modificació del planejament aprovada definitivament pel ple municipal de data 30 de març de 1990.
  
Posteriorment es modifica el traçat viari per a adaptar el planejament a l'autovia el traçat del qual és limítrof amb el polígon objecte d'este expedient, i és aprovada definitivament per la Comissió Territorial d'Urbanisme amb data 17 de desembre de 1997.
  
L'objecte del present expedient és la redelimitació de la Unitat d'Execució IP4-A a partir de la delimitació d'eixe any 1997, per a fer-la més d'acord amb la realitat física actual.
  
Quart. L'expedient es tramita a conseqüència de la improcedència de la cèdula d'urbanització que es va declarar per l'òrgan autonòmic competent, ja que es va considerar que el Programa d'Actuació Integrada delimitava una nova unitat d'execució i constituïa una nova àrea de repartiment amb la qual cosa l'ordenació estructural del planejament general s'entenia modificada.
  
Cinqué. Durant la tramitació de l'expedient s'ha sol·licitat un informe a la Divisió de Carreteres de la Conselleria d'Obres Públiques, així com a la Unitat de Servici i Vies de la Diputació de València.
  
Amb data 7 de març de 2002, es rep l'informe de la Unitat de Servici i Vies de la Diputació de València en sentit favorable.
  
Sisé. Agullent té les Normes Subsidiàries de planejament municipal aprovades definitivament per la Comissió Territorial d'Urbanisme de 22 de desembre de 1988.
  
Seté. La Comissió Informativa de la Comissió Territorial d'Urbanisme de València, en la sessió de 7 de març de 2002, va emetre l'informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 56/94, de 15 de novembre, de la LRAU.
  
Segon. La documentació es considera suficient, a l'efecte del compliment del que preceptuen els articles 27 i 28 de la LRAU.
  
Tercer. Les consideracions que s'han de realitzar sobre la modificació pretesa són les següents:
  
- S'establix una delimitació de l'àmbit de gestió i una altra delimitació per a l'àmbit d'urbanització al mateix temps que hi ha un vial públic ja cedit però no executat, que s'executarà a càrrec de la unitat d'execució.
  
- S'establix l'àrea de repartiment coincident amb la unitat d'execució ?amb l'àmbit de gestió(de tal manera que es calcula un aprofitament tipus d'1,1535 m2/m2.
  
- S'observa una incongruència entre el pla núm. 05 €Redelimitació proposta segons PDAI IP4-a- i el pla núm. 06 €Delimitació de l'àmbit de gestió i de l'àmbit d'urbanització en PDAI IP4-A?, que no queda justificada ni en la part escrita ni en la part gràfica.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió de 15 de març de 2002, acorda:
  
Supeditar l'aprovació definitiva de la modificació puntual ?IP4-A- de les Normes Subsidiàries d'Agullent, mentre no es justifique la incongruència en la delimitació de la unitat d'execució en els distints plànols del document.
  
Una vegada esmenats els dits aspectes per l'Ajuntament d'Agullent, procedirà que este done compte d'això al president d'esta Comissió qui queda facultat a l'empara del Decret 137/1990, de 30 de juliol, del Consell de la Generalitat, perquè ordene la publicació de l'acord d'aprovació definitiva en el butlletí oficial sense necessitat d'un nou acord d'esta Comissió a què haurà d'informar posteriorment del que s'ha actuat.
  
Contra la present resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú?.
  
Amb data 23 de juliol de 2002, pels servicis tècnics del Servici Territorial d'Urbanisme i Ordenació Territorial és examinada la documentació presentada per l'Ajuntament d'Agullent el 5 de juliol de 2002 i s'informa favorablement esta, i es considera complit l'acord de la Comissió Territorial d'Urbanisme de València de data 15 de març de 2002.
  
Vists la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament la modificació IP4-A de les Normes Subsidiàries d'Agullent.
  
Contra la present resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.